1. Palun andke InnoNews lugejatele ülevaade, millega Adtech tegeleb.    RM:  Kui paljude jaoks tähendab innovatsioon eelkõige ideed, siis Adtech tegeleb innovatsiooni nö keerulisema poolega - ehk siis teostab kõiki neid lennukaid ideid. Valdavalt jäävad projektid elektroonika ja mehhatroonika valdkonda ning tähendavad suures osas prototüüpide väljatöötamist. Seeriatootmine ja eksport toimub puutetundliku ekraaniga lahenduste suunal - Shopping Assistant (näiteks retseptimasin uues Kadaka Selveris) ja Skype Station, mis on üleval Tallinna Lennujaamas.